Document ID: 31983R0810

31983R0810
L 090/11
SLUŽBENI LIST EUROPSKE UNIJE
05.04.1983.
UREDBA KOMISIJE (EEZ) br. 810/83
od 5. travnja 1983.
o razvrstavanju robe u određene tarifne brojeve ili podbrojeve Zajedničke carinske tarife
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (1), kako je zadnje izmijenjena Aktom o pristupanju Grčke, a posebno njezin članak 3.,
budući da je zbog osiguranja jedinstvene primjene nomenklature Zajedničke carinske tarife potrebno donijeti odredbe o razvrstavanju u Carinsku tarifu sljedeće robe:
1.
keramička kasica za novac, u obliku svinje, duga 15 cm i visoka 9 cm, sa cvjetnim motivom, s prorezom na poleđini za ubacivanje kovanica i s čepom od meke gume smještenim u okruglom otvoru na donjoj strani kroz koju se mogu izvaditi kovanice;
2.
keramička kasica za novac, u obliku figurice starca (prosjaka), visoka oko 18 cm, s naslikanim licem i odjećom, s prorezom za ubacivanje kovanica i s čepom od meke gume smještenim u okruglom otvoru na donjoj strani kroz koju se mogu izvaditi kovanice;
3.
keramička kasica za novac, u obliku pingvina, visoka oko 30 cm, s prorezom na poleđini za ubacivanje kovanica i s lokotom na donjoj strani;
4.
plastična kasica za novac, u obliku pingvina, visoka oko 16 cm, s crvenim šalom i prorezom na poleđini za ubacivanje kovanica;
5.
kasica za novac, u obliku stilizirane figure djeteta, iz obojenog drva, visoka oko 16 cm, koja se sastoji od valjkastog (cilindričnog) spremnika s prorezom za ubacivanje kovanica na kojem se nalazi drveni klin, koji se može otvoriti kako bi se izvadile kovanice, i koji je pričvršćen na tri dijela koji predstavljaju ruke i kimajuću glavu;
6.
željezna kasica za novac, u obliku minijaturnog poštanskog sandučića (visoka oko 12 cm, s postoljem otprilike 5 × 6 cm), obojena crvenom bojom, s otvorom na poleđini kako bi se mogla objesiti na zid, s prorezom sprijeda za ubacivanje kovanica i malim vratima s ključanicom;
budući da Zajednička carinska tarifa, priložena Uredbi Vijeća (EEZ) br. 950/68 (2), kako je zadnje izmijenjena Uredbom (EEZ) br. 604/83 (3), u tarifnom broju 69.13 navodi, između ostaloga, statue i ostale ukrasne predmete, u tarifnom broju 97.02 lutke te u tarifnom broju 97.03, između ostaloga, ostale igračke, u tarifnom broju 39.07 proizvode izrađene od plastičnih materijala opisane u tarifnim brojevima 39.01 do 39.06, u tarifnom broju 44.27, između ostaloga, ukrasne predmete ili ostale pomodne proizvode od drva, u tarifnom broju 73.40 ostale proizvode od željeza ili čelika te u tarifnom broju 83.06, između ostaloga, ukrasne predmete od običnih kovina; budući da za razvrstavanje gore navedene robe u obzir treba uzeti gore navedene tarifne brojeve;
budući da ovi proizvodi, s obzirom na njihov oblik i korištenje, ne posjeduju bitne značajke igračke, niti, što se tiče proizvoda iz točaka 2. do 5., lutke; budući da proizvodi navedeni u točkama 1., 2. i 3., u 4., u 5. i u 6. stoga nisu isključeni iz poglavlja 69., 39. i 44., odnosno iz odsjeka XV. s obzirom na napomene 2. (f) poglavlju 69., 1. (q) poglavlju 39., 1 (o) poglavlju 44. ili 1. (m) odsjeku XV.; budući da bez obzira na navedeno, proizvod iz točke 6. ne posjeduje značajke ukrasnog predmeta koji se koristi u kući i koji je sličan ukrasnim sitnicama ili zidnim ukrasnim predmetima iz podbroja 83.06 A napomena s objašnjenjem nomenklature Vijeća za carinsku suradnju;
budući da prvih pet predmetnih proizvoda zbog svojeg oblika i ukrasa posjeduje značajke ukrasnih predmeta; budući da ni njihove dimenzije, a ni njihove funkcije kao kasice za novac ne utječu na njihovu značajku ukrasnog predmeta; budući da slijedom navedenog prva tri predmeta treba razvrstati u tarifni broj 69.13; četvrti u podbroj 39.07 B V d), a peti u podbroj 44.27 B; budući da se šesti proizvod, s kojim se može postupati na isti način kao i s kutijama, kutijicama i kutijicama za pilule te s ostalim spremnicima iz stavka (B) (3) napomena s objašnjenjem nomenklature Vijeća za carinsku suradnju koja se odnosi na tarifni broj 73.40, mora razvrstati u okviru tog tarifnog broja u podbroj B;
budući da su mjere predviđene ovom Uredbom u skladu s mišljenjem Odbora za nomenklaturu Zajedničke carinske tarife,
DONIJELA JE OVU UREDBU:
Članak 1.
Dolje opisana roba ovim se razvrstava u tarifni broj ili podbroj Zajedničke carinske tarife koji je naveden za svakog od tih proizvoda:
1. Keramička kasica za novac, u obliku svinje, duga 15 cm i visoka 9 cm, sa cvjetnim motivom, s prorezom na poleđini za ubacivanje kovanica i s čepom od meke gume smještenim u okruglom otvoru na donjoj strani kroz koju se mogu izvaditi kovanice:
69.13 Statue i ostali ukrasni predmeti i proizvodi za osobno ukrašavanje; pokućstvo
2. Keramička kasica za novac, u obliku figurice starca (prosjaka), visoka oko 18 cm, s naslikanim licem i odjećom, s prorezom za ubacivanje kovanica i s čepom od meke gume smještenim u okruglom otvoru na donjoj strani kroz koju se mogu izvaditi kovanice:
69.13 Statue i ostali ukrasni predmeti i proizvodi za osobno ukrašavanje; pokućstvo
3. Keramička kasica za novac, u obliku pingvina, visoka oko 30 cm, s prorezom na poleđini za ubacivanje kovanica i s lokotom na donjoj strani:
69.13 Statue i ostali ukrasni predmeti i proizvodi za osobno ukrašavanje; pokućstvo
4. Plastična kasica za novac, u obliku pingvina, visoka oko 16 cm, sa crvenim šalom i s prorezom na poleđini za ubacivanje kovanica:
39.07 Proizvodi iz materijala, koji su opisani u tarifnim brojevima 39.01 do 39.06:
B.
Ostalo
V.
Iz drugih materijala:
d)
Ostalo
5. Kasica za novac, u obliku stilizirane figure djeteta, iz obojenog drva, visoka oko 16 cm, koja se sastoji od valjkastog (cilindričnog) spremnika s prorezom za ubacivanje kovanica na kojem se nalazi drveni klin, koji se može otvoriti kako bi se izvadile kovanice, i koji je pričvršćen na tri dijela koji predstavljaju ruke i kimajuću glavu:
44.27 Standardne svjetiljke, stolne svjetiljke i ostala drvena oprema za svjetiljke; pokućstvo, drveno, koje nije iz poglavlja 94.; kutije, doze za cigarete, poslužavnici, zdjele za voće, ukrasni predmeti i ostali pomodni predmeti, od drveta; kutije za pribor za jelo, za crtaći pribor ili za violine i slične kutije, od drveta; drveni proizvodi za osobnu uporabu ili ukrašavanje, vrste koja se uobičajeno nosi u džepu, u ručnoj torbici ili na sebi; dijelovi navedenih proizvoda, od drveta:
B.
Ostalo
6. Željezna kasica za novac, u obliku minijaturnog poštanskog sandučića (visoka oko 12 cm, s postoljem otprilike 5 × 6 cm), obojena crvenom bojom, s otvorom na poleđini kako bi se mogla objesiti na zid, s prorezom sprijeda za ubacivanje kovanica i malim vratima s ključanicom:
73.40 Ostali proizvodi od željeza ili čelika
B.
Ostalo
Članak 2.
Ova Uredba stupa na snagu dvadeset prvog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 5. travnja 1983.

Labels: 3
1